《咏淖泉》
明代·郑岳

淖口飞泉玉雪清，决渠疏引入秦城。民居万户沾馀沥，客邸三秋解宿酲。

云物映来多异态，年光流去不停声。临池且尽杯中醁，浪迹乾坤一聚萍。

作者简介：福建莆田人，字汝华。弘治六年进士。授户部主事。累迁江西左布政使。宁王朱宸濠夺大量民田，民立寨自保，宸濠欲加兵，岳持不可。后为李梦阳所讦，夺官为民。世宗即位，起抚江西。旋召为大理卿，陈刑狱失平八事，迁兵部左侍郎。后乞休归。有《莆阳文献》、《山斋集》。